section_heading: Pozadina i snimanje
paragraph_text: Album je bio sniman u O'Henry Sound Studiosu u Burbanku, Kaliforniji, kao i u studijima The Loft i Grandmaster Studios u Hollywoodu, Kaliforniji. Bio je miksan u Bayu 7 u Sjevernom Hollywoodu, a masteriran u Gateway Mastering Studiosu u Portlandu, Maineu. Časopis Guitar World za lipanj 2006. (objavljen 11. travnja 2006.) sadrži intervju s gitaristom Adamom Jonesom u kojem je govorio o novom albumu. Jones je objasnio da se tijekom snimanja albuma služio "mikrofonima nalik cijevnim bombama" (u pitanju je pickup gitare postavljen unutar mjedenog cilindra) i da je na pjesmi "Jambi" odsvirao gitaristički solo koristeći se talk boxom. O "mikrofonu nalik cijevnoj bombi" i ostalim informacijama vezanima za snimanje uratka dodatno se raspravljalo u lipanjskom izdanju časopisa Mix.<ref> Bubnjar Danny Carey upravljao je mnogim zvučnim efektima na interludijima na albumu koristeći se elektroničkim bubnjevima pod imenom "Mandala".